-เมื่อสัปดาห์ที่ผ่านมาผมได้ไปตรวจ Anti-HIV มาครับ ผลออกมาเป็น Negative สรุปได้เลยไหมครับ ว่าผมไม่มีเชื้อนี้หรือไม่ติดเชื้อ (หรือต้องตรวจอีกรอบครับ) -แล้วถ้าจะตรวจครั้งเดียวให้รู้เลยว่ามีเชื้อไหมควรตรวจด้วยวิธีไหนครับ
สวัสดีค่ะ การตรวจหาเชื้อ hiv ในปัจจุบันมีหลายวิธี อธิบายคร่าวๆคือ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงดังนั้นคงต้องดูว่าตรวจแบบใด ที่วันใดหลังมีความเสี่ยง โดยปกติแล้วถ้าใช้คำว่าตรวจ anti -HIV น่าจะหมายถึงตรวจภูมิคุ้มกันต่อโรค ซึ่งมักให้ผลที่แน่นอนที่ 3 เดือนหลังมีความเสี่ยงค่ะ